รัฐบาลไทย-ข่าวทำเนียบรัฐบาล-กระทรวงมหาดไทยขอเชิญร่วมบำเพ็ญกุศลถวายผ้าพระกฐินพระราชทาน ของกระทรวงมหาดไทย ประจำปี พ.ศ.2560 ในวันพฤหัสบดีที่ 2 พฤศจิกายน 2560 ณ วัดราชสิทธารามราชวรวิหาร กรุงเทพมหานคร
วันศุกร์ที่ 18 สิงหาคม 2560
กระทรวงมหาดไทยขอเชิญร่วมบําเพ็ญกุศลถวายผ้าพระกฐินพระราชทาน ของกระทรวงมหาดไทย ประจําปี พ.ศ.2560 ในวันพฤหัสบดีที่ 2 พฤศจิกายน 2560 ณ วัดราชสิทธารามราชวรวิหาร กรุงเทพมหานคร
กระทรวงมหาดไทยขอเชิญร่วมบําเพ็ญกุศลถวายผ้าพระกฐินพระราชทาน
ของกระทรวงมหาดไทย ประจําปี พ.ศ.2560
ในวันพฤหัสบดีที่ 2 พฤศจิกายน 2560 ณ วัดราชสิทธารามราชวรวิหาร กรุงเทพมหานคร
วันนี้ (18ส.ค. 60)ที่กระทรวงมหาดไทย นายชยพล ธิติศักดิ์ รองปลัดกระทรวงมหาดไทย ในฐานะโฆษกกระทรวงมหาดไทย เปิดเผยว่าในปี2560 กระทรวงมหาดไทยได้รับพระมหากรุณาธิคุณโปรดเกล้าโปรดกระหม่อมพระราชทานผ้าพระกฐิน เพื่อนําไปถวายพระสงฆ์ที่จําพรรษา ณ วัดราชสิทธารามราชวรวิหาร แขวงวัดอรุณ เขตบางกอกใหญ่ กรุงเทพมหานครโดยกําหนดถวายผ้าพระกฐินพระราชทานในวันพฤหัสบดีที่ 2 พฤศจิกายน 2560 เวลา 14.00น.โดยมีพลเอก อนุพงษ์เผ่าจินดา รัฐมนตรีว่าการกระทรวงมหาดไทย เป็นประธานในพิธี
“การถวายผ้าพระกฐิน หรือ การทอดกฐิน”เป็นประเพณีที่ปฏิบัติสืบต่อกันมาเป็นเวลานาน และควรที่จะอนุรักษ์และส่งเสริมให้คงอยู่สืบไป เพื่อเป็นการทํานุบํารุงพระพุทธศาสนาในโอกาสนี้ กระทรวงมหาดไทยจึงขอเชิญชวนผู้มีจิตศรัทธา ข้าราชการ ลูกจ้าง และพนักงานในสังกัดกระทรวงมหาดไทย ตลอดจนประชาชนและบริษัทห้างร้านต่างๆ ร่วมเป็นเจ้าภาพทําบุญถวายผ้าพระกฐินพระราชทานของกระทรวงมหาดไทยเพื่อถวายเป็นพระราชกุศล โดยร่วมทําบุญบริจาคปัจจัยได้ที่ กองคลัง สํานักงานปลัดกระทรวงมหาดไทยหรือโอนเงินเข้าบัญชีเงินฝากธนาคารออมสิน สาขามหาดไทย ประเภทเผื่อเรียก ชื่อบัญชี“กฐินมหาดไทย60”เลขที่บัญชี020209323755โดยสามารถสอบถามรายละเอียดเพิ่มเติมได้ที่ กองคลัง สํานักงานปลัดกระทรวงมหาดไทย หมายเลขโทรศัพท์0 2225 6211
สําหรับประวัติและความเป็นมาของวัดราชสิทธารามเป็นพระอารามหลวงชั้นโท ชนิดราชวรวิหาร เดิมชื่อว่า“วัดพลับ”ตั้งอยู่ริมคลองบางกอกใหญ่ แขวงวัดอรุณ เขตบางกอกใหญ่ กรุงเทพมหานคร ซึ่งเป็นวัดเก่าแก่มีมาตั้งแต่สมัยกรุงศรีอยุธยา เมื่อพระบาทสมเด็จพระพุทธยอดฟ้าจุฬาโลกมหาราช ได้ทรงพระกรุณาโปรดเกล้าฯ ให้สร้างวัดขึ้นใหม่อีกแห่งหนึ่งซึ่งอยู่ติดกันกับวัดพลับ แล้วโปรดเกล้าฯ ให้รวมเป็นวัดเดียวกัน แล้วเรียกว่าวัดพลับเช่นเดิม และเป็นที่จําพรรษาของพระญาณสังวรเถร (สุก) พระราชาคณะฝ่ายวิปัสสนาธุระที่ทรงเคารพเลื่อมใส และโปรดให้พระบรมวงศานุวงศ์มาศึกษากรรมฐานกับพระญาณสังวรเถร ทําให้วัดราชสิทธารามเป็นสํานักปฏิบัติธรรมที่สําคัญมาแต่ครั้งนั้น ต่อมาในรัชสมัยพระบาทสมเด็จพระนั่งเกล้าเจ้าอยู่หัว รัชกาลที่ 3 ทรงโปรดเกล้าฯ ให้บูรณะและสร้างเสนาสนะเพิ่มเติม เช่น พระเจดีย์ พระอุโบสถ พระวิหาร ศาลาการเปรียญ ตําหนักเก๋งจีน และพระราชทานนามใหม่ว่าวัดราชสิทธารามตั้งแต่ปี พ.ศ.2374 โดยเฉพาะพระเจดีย์ซึ่งต่อมาพระบาทสมเด็จพระจอมเกล้าเจ้าอยู่หัว รัชกาลที่ 4 ทรงโปรดให้บูรณะและพระราชทานนามว่า“พระสิริจุมภฏเจดีย์”นอกจากนี้ ภายในวัดราชสิทธารามมีถาวรวัถตุที่สําคัญ ได้แก่พระอุโบสถที่สร้างแบบทรงไทย ภายในพระอุโบสถมีพระประธานพระพุทธรูปปางมารวิชัย ซึ่งปั้นในสมัยรัชกาลที่ 2 และรัชกาลที่ 3 และมีภาพเขียนจิตรกรรมฝาผนังเกี่ยวกับเรื่องชาดก และนรก สวรรค์ ซึ่งได้รับการยอมรับว่าเป็นเพชรน้ําหนึ่งของจิตรกรรมฝาผนังของไทยพระวิหารหลวงเป็นพระวิหารทรงไทย สร้างขึ้นเมื่อพ.ศ.2507พระตําหนักจันทน์ที่ประทับสําหรับทรงเจริญวิปัสสนาธุระของพระบาทสมเด็จพระนั่งเกล้าเจ้าอยู่หัว รัชกาลที่ 3 ขณะที่ทรงผนวช และพระเจดีย์องค์ใหญ่ 2 องค์บริเวณด้านหน้าพระอุโบสถ คือ พระสิราศนเจดีย์ และ พระสิริจุมภฏเจดีย์.
ครั้งที่119/2560